stanford-oval/wikipedia huggingface dataset:
פלטי הכתמים
הערות שוליים

↑  פלטי הכתמים באתר הרשימה האדומה של IUCN
| --- | --- |
בקרת זהויות :  NLI: 987007555838305171
קטעים מסרט אילם

| --- | --- |

 מידע כללי
 מאת:  חוליו לימסארס
 שפת המקור:  ספרדית
 סוגה:  רומן
 הוצאה
 תאריך הוצאה:  1994
 מספר עמודים:  212
 הוצאה בעברית
 הוצאה:  הוצאת כרמל
 תאריך:  2001
 תרגום:  רמי סערי
 סדרה
 ספר קודם:  הגשם הצהוב
 קישורים חיצוניים
 הספרייה הלאומית:  002067598
קטעים מסרט אילם (בספרדית: Escenas de cine mudo) הוא הרומן השלישי שכתב הסופר והמשורר הספרדי חוליו לימסארס. הספר יצא לאור בספרדית בשנת 1994 ותורגם לשפות אחדות, ביניהן גרמנית, דנית וצרפתית. המשורר רמי סערי תרגם את הספר לעברית וצירף לו אחרית דבר. התרגום העברי ראה אור בהוצאת כרמל בשנת 2001, והוא חותם מעין טרילוגיה, ששני הרומנים הראשונים הכלולים בה הם ירח של זאבים והגשם הצהוב.
ברומן "קטעים מסרט אילם" חזר חוליו לימסארס אל מחוז ילדותו ותיאר במבט רגיש ונוקב את השנים, אשר עיצבו את תמונת עולמו ואת זהותו כאדם בוגר. הספר נפתח כאלבום תמונות מרהיב, החושף זיכרונות וסודות כמוסים מן העבר ומזמין את קוראיו לנטוש את ד' אמותיהם כדי לצאת את העולם הגדול ולהתוודע אל היבטים רבים של ההוויה הספרדית. מאורעות יומיומיים נהפכים בספר לחומרים היסטוריים, העוברים זיקוק ספרותי ומשמשים ביצירת העולם בזעיר אנפין שהעלילה ממוקמת בו. כך מצליח הסופר למקד את עדשת המצלמה שלו לא רק בקורות הכפר שהוא גדל בו, באגדותיו ובמיתוסים שלו, כי אם גם בטלוויזיה המגיעה לכפר אוליירוס, בהתעוררותו של הילד אל המודעות בדבר רודנותו של פרנקו ובגילוי העולם החיצון מבעד למרקע הקולנוע. "קטעים מסרט אילם" הוא יצירה בסיפורת פיוטית, ששורשיה נטועים בנופים ההרריים של צפון ספרד. האוטונומיה המוענקת ברומן לכל אחד ואחד מפרקיו אינה קורעת אותם אלה מאלה: למרות קיטוע הזיכרונות, העולה גם משמו של הספר, מתאפשרת ביצירה תחושת התנועה והזרימה הקיימת בקולנוע ובמציאות שמחוץ לו, בזמן העובר לבלי שוב ובחיים החולפים עמו. כך זוכה התמונה בקול: מה שהיה אי-אז חזותי עובר בהווה שכתוב וצולח גם את העתיד. הסופר משמש בתמונות הכפר שיצר פה לכל אותו המון אילם, שקורותיו נשזרים ברומן - "אותו המון של כוורות מלאות פלונים ואלמונים כמו הוריי," כדברי לימסארס עצמו בפרק החותם את יצירתו.
צ'יינה איסטרן איירליינס

איירבוס A330-200 של החברה בנמל התעופה הבינלאומי של פרנקפורט
בואינג 737-700 של החברה
איירבוס A330-200 בצביעה החדשה
בואינג 777-300ER של החברה בנמל התעופה הבינלאומי של לוס אנג'לס
צ'יינה איסטרן איירליינס (באנגלית: China Eastern Airlines, בסינית מפושטת: 中国东方航空股份有限公司, בסינית קלאסית: 中國東方航空, בפין-יין: zhōngguó dōngfāng hángkōng gǔfèn yǒuxiàn gōngsī) היא חברת תעופה סינית שבסיסה בעיר שאנגחאי. החברה מפעילה טיסות סדירות מקומיות ובינלאומיות בעיקר מנמלי התעופה של שנגחאי.
תולדות החברה

החברה נוסדה ב-25 ביוני 1988 לאחר החלטת ממשלת סין לפצל את חברת CAAC איירליינס לשש חברות שונות - אייר צ'יינה, צ'יינה איסטרן איירליינס, צ'יינה סאות'רן איירליינס, צ'יינה נורת'רן איירליינס, צ'יינה סאות'ווסט איירליינס, וצ'יינה נורת'ווסט איירליינס.
בשנת 1997 הייתה צ'יינה איסטרן איירליינס לחברת התעופה הסינית הראשונה בהיסטוריה שהנפיקה מניות סחירות. הם הונפקו בבורסה לניירות ערך בהונג קונג ובארצות הברית הנפיקה החברה תעודות פיקדון אמריקאיות (American depositary receipt - ADR).
בשנת 1998 ייסדה החברה את חברת "צ'יינה קרגו איירליינס" מיזם משותף עם חברת הספנות COSCO. בשנת 2001 רכשה חברת צ'יינה איירליינס 25% מהמיזם.
בתחילת שנות ה-2000 הסבה חטיבת בדק של התעשייה האווירית לישראל 5 מטוסי נוסעים מדגם 11-MD של החברה למטוסי מטען. לאחר שחתמה על הסכם עם יצרנית המטוס בואינג.
בשנת 2001 קנתה החברה את חברות התעופה צ'יינה נורת'ווסט איירליינס וצ'יינה יונאן איירליינס. שתי החברות מוזגו לתוך החברה בשנת 2003.
בשנת 2004 חתמה על הסכם לרכישת שישה מטוסי בואינג 737-700 תמורת כ-240 מיליון דולר, ועשרה מטוסי איירבוס A330. באותה שנה גם מונתה חברת טורבו תעופה ותיירות לנציגת החברה בישראל.
בשנת 2007 הציעה חברת סינגפור איירליינס לרכוש 25% מהחברה, אך העסקה בוטלה אחר כך, עקב התנגדות של חברת האם שלה אייר צ'יינה.
בינואר 2020, בעקבות מגפת הקורונה ביטלה החברה מאות טיסות. פעילות החברה שובשה אחר כך במשך כחצי שנה והחלה להתאושש רק בקיץ 2020.
ב-21 במרץ 2022, מטוס בטיסה 5735 של צ'יינה איסטרן איירליינס, שהיה בדרכו מקונמינג לגואנגג'ואו, התרסק במחוז טנג, ווג'ואו, גואנגשי ועלה באש, כל 132 הנוסעים ואנשי צוות שהיו בו נספו.
צי המטוסים

צי המטוסים של החברה נכון לפברואר 2021:
| כלי טיס | בצי | בהזמנה | נוסעים> P | נוסעים> J | נוסעים> W | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- | --- |
| איירבוס A319-100 | 35 | — | — | 8 | — | 114 | 122 |  |
| איירבוס A320-200 | 178 | — | — | 8 | — | 150 | 158 |  |
| איירבוס A320neo | 49 | 21 | — | 8 | 12 | 138 | 158 |  |
| איירבוס A321-200 | 77 | — | — | 20 | — | 155 | 175 |  |
| איירבוס A321-200 | 77 | — | — | 12 | — | 166 | 178 |  |
| איירבוס A321-200 | 77 | — | — | 12 | — | 170 | 182 |  |
| איירבוס A330-200 | 30 | — | — | 24 | — | 240 | 264 |  |
| איירבוס A330-200 | 30 | — | — | 30 | — | 204 | 234 |  |
| איירבוס A330-200 | 30 | — | — | 30 | — | 202 | 232 |  |
| איירבוס A330-300 | 25 | — | — | 38 | — | 262 | 300 |  |
| איירבוס A330-300 | 25 | — | — | 32 | 32 | 230 | 294 |  |
| איירבוס A350-900 | 8 | 12 | 4 | 36 | 32 | 216 | 288 |  |
| בואינג 737-700 | 40 | — | — | 8 | — | 126 | 134 |  |
| בואינג 737-700 | 40 | — | — | 8 | — | 120 | 128 |  |
| בואינג 737-700 | 40 | — | — | — | — | 140 | 140 |  |
| בואינג 737-800 | 109 | — | — | 8 | — | 156 | 164 |  |
| בואינג 737-800 | 109 | — | — | 8 | — | 162 | 170 |  |
| בואינג 737-800 | 109 | — | — | 12 | — | 150 | 162 |  |
| בואינג 737-800 | 109 | — | — | 20 | — | 138 | 158 |  |
| בואינג 737-800 | 109 | — | — | 8 | 18 | 150 | 176 |  |
| בואינג 737-8MAX | 3 | 47 | — | 8 | 18 | 150 | 176 |  |
| בואינג 777-300ER | 20 | — | 6 | 52 | — | 258 | 316 |  |
| בואינג 787-9 | 3 | 2 | 4 | 26 | 28 | 227 | 285 |  |
| קומק ARJ21-700 | — | 35 | טרם נקבע | טרם נקבע | טרם נקבע | טרם נקבע | טרם נקבע | קבלת ההזמנה החל מ-2025 |
| קומק C-919 | — | 20 | טרם נקבע | טרם נקבע | טרם נקבע | טרם נקבע | טרם נקבע | לקוח השקה |
| סה"כ | 577 | 127 |  |  |  |  |  |  |
הערות שוליים

↑  בלומברג, הונג קונג, ‏מניות חב' התעופה הסינית הראשונה בבורסת הונג קונג איכזבו משקיעים, באתר גלובס, 6 בפברואר 1997
↑  הארץ, צ'יינה איירליינס ממריאה כשהאחרות נוחתות, באתר TheMarker‏, 29 בנובמבר 2001
↑  דרור מרום, ‏תע"א במגעים עם תעשיות אוויריות בסין לשת"פ בהסבת מטוסי נוסעים למטען, באתר גלובס, 27 בספטמבר 2000
↑  דרור מרום, ‏התעשייה האווירית חתמה הסכם להסבתם של 40 מטוסי בואינג, באתר גלובס, 12 במאי 1999
↑  אליהו חסין, ‏צ'יינה איסטרן איירליינס, באתר גלובס, 27 בדצמבר 2004
↑  בלומברג, ‏צ'יינה איסטרן איירליינס, חברת התעופה, באתר גלובס, 31 במאי 2004
↑  דוד חיון, ‏שטרום: מיזוג אל-על וכנפיים לא יפגע בתחרות, באתר גלובס, 15 באוגוסט 2004
↑  נעם רודה, מניית צ'יינה איסטרן זינקה ב-75% - וחברת התעופה סינגפור איירליינס רשמה רווח מיידי של 660 מ' ד', באתר TheMarker‏, 3 בספטמבר 2007
שירות רויטרס, ‏חברת תעופה מסינגפור רוכשת 24% בחברה סינית, באתר גלובס, 3 בספטמבר 2007
↑  גיל קול, ‏אייר צ'יינה מתנגדת לתנאי הסכם הרכישה הנרקם בין צ'יינה איסטרן לסינגפור אייר ליין, באתר גלובס, 1 בינואר 2008
↑  מיכל רז-חיימוביץ', ‏ביטולי טיסות לסין וחוסר ודאות: ענף התיירות בצל נגיף הקורונה, באתר גלובס, 26 בינואר 2020
↑  אופיר דור, ‏שמיים פתוחים לרווחה: בסין מציעים טיסות ללא הגבלה, באתר גלובס, 1 באוגוסט 2020
↑   בלומברג, "המטוס הסיני נפל כמו אבן מהשמיים": מומחי תעופה לא מפצחים את תעלומת ההתרסקות, באתר TheMarker‏, 22 במרץ 2022
מיכל רז-חיימוביץ', ‏מטוס בואינג 737 שנשא 133 נוסעים התרסק בשטחי סין, באתר גלובס, 21 במרץ 2022
↑  פרטי צי המטוסים של צ'יינה איסטרן איירליינס, באתר airfleets.net (באנגלית)
↑  "China Eastern To operate Comac C919 on Shanghai-Beijing Route". ATW Online. אורכב מ-המקור ב-2018-08-10. נבדק ב-2018-11-24.
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
| --- | --- |
בקרת זהויות :  LCCN: no2020071751  VIAF: 933159279135408160002   WorldCat (עם VIAF): 933159279135408160002
פרוטין

| --- | --- |
 לידה:  1155? פריז, ממלכת צרפת 
 פטירה:  1230? (בגיל 75 בערך) ממלכת צרפת 
 מוקד פעילות:  ממלכת צרפת 
 זרם:  מוזיקת ימי הביניים 
 שפה מועדפת:  לטינית 
 כלי נגינה:  עוגב 
 
פרוטין (בצרפתית: Pérotin, נזכר לראשונה בסביבות 1200, נודע גם בשם פרוטין הגדול) היה מלחין אירופאי, כנראה צרפתי, שחי סמוך לסוף המאה ה-12 וראשית המאה ה-13. פרוטין היה החבר המפורסם ביותר באסכולת נוטרדאם לפוליפוניה ובין המלחינים הספורים מתקופתו, ששמם נשמר ואפשר לקשר אותו בוודאות ליצירות אינדיבידואליות, הודות לעדותו של סטודנט אלמוני בקתדרלת נוטרדאם הידוע כ"אנונימוס IV", שכתב על פרוטין ועל קודמו לאונין. אנונימוס IV כינה אותו "פרוטין מגיסטר", כלומר, פרוטין המורה או המומחה. השם פרוטין כשלעצמו לקוח מ"פרוטינוס", צורת ההקטנה של פטרוס, הגרסה הלטינית לשם הצרפתי פייר.
צורות וסגנון במוזיקה

פרוטין חיבר אורגנום, הצורה הקדומה ביותר של מוזיקה פוליפונית. צורות קודמות של מוזיקה אירופאית, כגון מזמור גרגוריאני וסוגים אחרים של מזמורי תפילה נוצריים, היו מונופוניים. הוא היה חלוץ בסגנונות האורגנום בשלושה ובארבעה קולות; למעשה, ה-Sederunt principes וה-Viderunt omnes שלו הם בין ה"אורגנה קוודרופלה" - אורגנום בארבעה קולות - היחידים הידועים כיום.
כמאפיין בולט בסגנון החיבור שלו נהג לקחת מלודיה פשוטה ומוכרת ולמתוח את משכי הזמן שלה, כך שכל הברה בודדת התמשכה על פני מאות שניות, ואז להשתמש בכל צליל של המלודיה (הטנור, המושג הלטיני ל"תומך", או קנטוס פירמוס) כבסיס לקווים המשתלבים זה בזה במורכבות רתמית שמעליו. התוצאה הייתה, שקול אחד או יותר שרו קווים חופשיים, נעים במהירות ("דיסקנט") מעל הקנטוס התחתון, שנמתח והורחב עד להיותו זמרור מונוטוני בתנועה איטית.
יצירות

היצירות המיוחסות לפרוטין כוללות את ה-Viderunt omnes ו- Sederunt principes בארבעה קולות; Alleluia, Posui adiutorium, Alleluia, Nativitas ועוד תשע יצירות, שייחסו לו חוקרים בני ימינו על סמך סגנונן, כולן בשלושה קולות ובסגנון האורגנום; ה-Dum sigillum summi Patris בשני קולות וה-Beata viscera המונופוני, בסגנון הקונדוקטוס. (הקונדוקטוס מתאים שיר מחורז בלטינית הקרוי סקוונצה למלודיה חוזרת ונשנית, באופן המזכיר במידה רבה מזמור תפילה בן ימינו.)
יצירותיו של פרוטין שמורות ב"מגנוס ליבר", "הספר הגדול" של מוזיקת כנסייה פוליפונית קדומה, שהיה באוסף קתדרלת נוטרדאם בפריז. "הספר הגדול" מכיל גם את יצירותיו של בן תקופתו, שקדם לו במעט, לאונין. עם זאת, מאמצי החוקרים למקם את פרוטין בנוטרדאם לא הניבו תוצאות חד-משמעיות, כיון שכל הראיות נסיבתיות ומעט מאוד ידוע על חייו. את תאריכי פעילותו אפשר לקבוע בקירוב על פי אי אילו צווים שהוציא בשלהי המאה ה-12 הבישוף של פריז, אידה דה סולי, המזכירים את "אורגנום טריפלום" ו"אורגנום קוודרופלום"ושיתוף הפעולה הנודע שלו עם המשורר פיליפ, יועץ הבישוף, שאת המוזיקה ל-Beata viscera שלו לא יכול היה לכתוב לפני 1220. צווי הבישוף ספציפיים בפירוש ומהם עולה, כי האורגנום בארבעה קולות של פרוטין, Viderunt omnes, נכתב לחג המולד של 1198, והאורגנום השני שלו בארבעה קולות, Sederunt Principes חובר ליום סטפן הקדוש (26 בדצמבר) 1199, לחגוג חנוכת אגף של קתדרלת נוטרדאם. המוזיקה שלו, יחד עם זו של לאונין ושל בני תקופתם האלמונים, קובצה יחדיו תחת התואר אסכולת נוטרדאם.
ביקורת בני התקופה

הפוליפוניה אפשרה למוזיקאים מעללי מוזיקה, שהיו יפים בעיני רבים ודוחים, בעיני אחרים. ג'ון מסולסברי (1120 - 1180) לימד באוניברסיטת פריז בשנותיהם של לאונין ופרוטין. הוא האזין לקונצרטים רבים בבית הספר למקהלה של נוטרדאם. ב-De nugis curialiam הוא מביא תיאורים מיד ראשונה של ההתפתחויות שחלו במוזיקה בשיא ימי הביניים. וכך כתב הפילוסוף והבישוף של שארטר:
"כשאתה שומע את ההרמוניות החרישיות של הזמרים השונים, מהם בקולות גבוהים ואחרים בנמוכים, מהם מקדימים, מהם מצטרפים במאסף, אחרים בהפסקות ונעימות ביניים, נדמה לך שאתה מאזין לקונצרט של סירנות ולא בני אדם ואתה תוהה לעוצמות הקולות... אף מנעימת הזמירות בציפורים לא תוכל להשתוות אליהם. כה זריזה התאוצה מעלה מטה בסולם; כה מופלאים קיצור או כפל הצלילים, החזרה על פסקאות או הדגשת ביטויים: הקולות הגבוהים והנוקבים מעורבים במידה כזאת עם טנור ובס, שהאוזניים מאבדות את כוחן לשפוט. בהפרזה כוחה של מוזיקה זו יפה יותר לעורר תאווה מיראת קודש; אבל אם אין חורגים מגבולות האיפוק והמתינות, היא מניסה דאגה מן הנפש ומבריחה את חרדות החיים, מעניקה שמחה, שלוות נפש וחדוות האמונה באלוהים ומעלה את הנשמה לשכון בחברת מלאכים..."הייברן 18
השפעה

המוזיקה של פרוטין השפיעה על מלחינים מינימליסטיים כמו סטיב רייך, בעיקר ביצירתו של רייך "משל".
לקריאה נוספת

Article "Pérotin", in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1561591742
Richard H. Hoppin (1978). Medieval Music. New York, W. W. Norton & Co. ISBN 0393090906
Author: "Pérotin", Grove Music Online ed. L. Macy (Accessed February 6, 2005), (subscription access)
Paul Hillier, program notes to Perotin, CD ECM New 837-751-2.
Hayburn, Robert F. Papal Legislation on Sacred Music 95 AD to 1977 AD Collegeville: The Liturgical Press, 1979.
ערך "פרוטין" ב"מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, הוצאת מקמילן 1980.
ריצ'רד ה. הופין (1978), "מוזיקה בימי הביניים", ניו יורק, ו. ו. נואטון ושות'.
"פרוטין", מילון גרוב המקוון בעריכת ל. מייסי
פול הילייר, דברים מתוך התוכניה ל"פרוטין", תקליטור ECM
הייברן, רוברט, תקנות האפיפיור על מוזיקת קודש משנת 95 לספירה עד 1977 קולג'וויל: ההוצאה הליטורגית, 1979
הערות שוליים

↑  ג'ון סטנלי, "מוזיקה קלאסית", עמ' 51
↑  סטנלי, שם
↑  WNYC - New Sounds: Program #2294 (June 08, 2004)
| --- | --- |
בקרת זהויות :  NLI: 987007266586505171  PLWABN: 9810659542805606  BIBSYS: 24515  BNE: XX1307220  BnF: cb138983833 (data)  CANTIC: a10250293  GND: 102558957  ICCU: MILV173806  ISNI: 0000 0001 2253 7325  LCCN: n85327521  MusicBrainz: 313d8208-3212-4f90-a4f8-780222390e88  NKC: mzk2004248654  NTA: 107623757  SELIBR: 211437  SUDOC: 077907132  VcBA: 495/281570  VIAF: 222955753   WorldCat (עם VIAF): 222955753 
דף מתוך "הללויה להולדת המושיע" של פרוטין
ציטופלזמה

| --- | --- |
 שיוך:  intracellular anatomical structure 
 תיאור ב:  The New Student's Reference Work 
 מזהים
 טרמינולוגיה היסטולוגיקה:  H1.00.01.0.00004 
 FMA:  66835 
 קוד MeSH:  A11.284.430.214 
 מזהה MeSH:  D003593 
 מערכת השפה הרפואית המאוחדת:  C0010834 
 
תרשים של תא איקריוטי המתאר את האברונים והמבנים השונים:
גרעינון
גרעין התא
ריבוזום
בועית
רשתית תוך-פלזמית גסה
גולג'י
שלד התא
רשתית תוך-פלזמית חלקה
מיטוכונדריון
חלולית
ציטופלזמה
ליזוזום
צנטריול
בביולוגיה של התא, ציטופלזמה (באנגלית: Cytoplasm), או פלזמת התא, היא החלק הכולל את כל החומר שבתוך התא פרט לגרעין. בתא פרוקריוטי (שאינו מכיל גרעין) כל האברונים מצויים בתוך הציטופלזמה, בעוד שבתא איקריוטי גרעין התא מופרד מהציטופלזמה, ותוכנו מכונה נוקלאופלזמה. הציטופלזמה מכילה בין 70% לבין 90% מים, ולרוב נראית שקופה.
בתוך הציטופלזמה מתרחשים מרבית תהליכי התא, הכוללים מסלולים מטבוליים (כגון גליקוליזה) ומסלולים תאיים נוספים, כגון רבייה תאית. גבולה החיצוני של הציטופלזמה הוא קרום התא, המפריד אותה מהסביבה החיצונית ומווסת את מעבר החומרים לתוכה. הציטופלזמה נחלקת לשתי שכבות עיקריות: חיצונית (אקטופלזם) ופנימית (אנדופלזם).
החלק של הציטופלזמה שלא כולל את האברונים עצמם מכונה "ציטוזול". הציטוזול הוא תמיסה צמיגית עם מרקם הדומה לג'לי קרוש למחצה, הכולל בתוכו שלד תא, מולקולות תוך-תאיות מסיסות, ומים, התופסים את רוב נפח התא.
בצמחים, תנועה של הציטופלזמה מסביב לחלוליות קרויה ציקלוזיס (Cyclosis).
הרכב הציטופלזמה

הציטופלזמה מכילה שלושה מרכיבים עיקריים: ציטוזול, אברוני התא ו-Cytoplasmic inclusion.
הרכב הציטופלזמה > ציטוזול

ציטוזול הוא החלק הציטופלזמתי שנמצא מחוץ לממברנות המקיפות את אברוני התא. הציטוזול מהווה כ-70% מנפח התא ומורכב ממים, ממלחים וממולקולות מסיסות. בנוסף לכך, הציטוזול מכיל פילמנטים היוצרים את שלד התא (כגון מיקרופילמנטים ומיקרוטובולי), חלבונים מסיסים ומבנים נוספים, כגון הריבוזום והפרוטאזום.
הרכב הציטופלזמה > אברוני התא

אברוני התא (המכונים לעיתים גם "אורגנלות") הם מבנים ציטופלזמתיים בעלי תפקוד מוגדר בתא העטופים בקרום משל עצמם. בין המבנים החשובים ביותר, ניתן למצוא בציטופלזמה את המיטוכונדריה, את הרשתית התוך פלסמית, את הגולג'י ואת הליזוזום.
הרכב הציטופלזמה > Cytoplasmic inclusion

חלקיקים קטנים ובלתי מסיסים המרחפים בתוך הציטוזול וחסרי כל פעילות מטבולית מכונים Cytoplasmic inclusions. ישנו מגוון רחב מאוד של חומרים אלו בציטופלזמת תאים שונים, כגון צורן דו-חמצני המצוי בציטופלזמת תאי צמח. כמו כן, משפחת חומרים זו כוללת את כל החומרים האוגרים אנרגיה בתא, כגון גליקוגן, עמילן ופוליהידרוקסיבוטיראט (PHB). גם הליפידים המצויים בתא משתייכים לקבוצה זו. הליפידים נאגרים לרוב בתאי אדיפוציט, המתמחים באגירת שומן, אך ניתן למצוא אותם בכל התאים הפרוקריוטים והאיקריוטים והם עוברים תהליכי פירוק לצורך הפקת אנרגיה זמינה לתא.
הערות שוליים

↑  צִיטוֹפְּלַזְמָה, פְּלַזְמַת הַתָּא במילון ביולוגיה כללית (תשס"ט), 2009, באתר האקדמיה ללשון העברית
| חלקי התא ואברוניו |
| --- | --- | --- |
| אברונים | גרעין התא • רשתית תוך-פלזמית • גולג'י • כלורופלסט • מיטוכונדריון • ליזוזום •  פרוקסיזום • בועית מתכווצת |  |
| חלקים נוספים | ציטופלזמה • קרום התא • דופן התא • שלד התא • חלולית • ריבוזום • MTOC (צנטריול) • מזוזום |  |
| מבנים בגרעין | גרעינון • ספלייסוזום |  |
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
| --- | --- |
בקרת זהויות :  NLI: 987007540876805171  BnF: cb12045866m (data)  GND: 4129692-8  LCCN: sh85035251  TH: H1.00.01.0.00004
צ'סטר צ'יטה

| --- | --- |

 דיבוב:  ג'ואל מור פיט סטקר ג'וני מייקלס כריסטופר מורני אדם לידביטטר מקס קוך
 מידע
 גזע:  ברדלס
 מין:  זכר
 
צ'סטר צ'יטה (באנגלית: Chester Cheetah) הוא דמות בדיונית והקמע הרשמי של החטיף הפופולרי צ'יטוס של תאגיד פריטו-ליי וכמו גם של חטיפי צ'יפס של פריטו-ליי בטעמים שונים.
צ'סטר צ'יטה הוא ברדלס מואנש, עם משקפי שמש ונעלי ספורט, אשר בפרסומות של החטיף משתמש בדרכים ערמומיות שונות בכדי לנסות להשיג את החטיף צ'יטוס מאנשים שונים.
הקמע המקורי של צ'יטוס היה עכבר הצ'יטוס, אך דמותו של צ'סטר צ'יטה נוצרה בשנת 1986 ומאז ואילך הוא היה לקמע הרשמי של המותג. באמצע שנות ה-90 יצרה חברת Kaneko שני משחקי וידאו בהם כיכבה דמותו של צ'סטר – "Chester Cheetah: Too Cool to Fool" ו-"Chester Cheetah: Wild Wild Quest".
בישראל כיכבה הדמות, אשר גולמה על ידי יואב צפיר, לצד חגית דסברג בתוכנית הילדים "יום יומן" ששודרה בשעות אחר הצהריים בין השנים 1991 עד 1993 בערוץ 2 הניסיוני.
קובי אשל

| --- | --- |
 מדינה:  ישראל 
 
קובי אשל הוא במאי, מפיק ומדבב ישראלי.
קורות חייו

אשל נולד בישראל והקים את "אולפני קובי אשל לדיבוב" ב-1994 עד לסגירתו בסוף 2010.
במהלך השנים שימש אשל כמדבב, מפיק ובמאי של תוכניות טלוויזיה רבות. בהן, "בלינקי ביל", "עכברונים קטנים בערבה", "שובם של המוסקטרים", "הרפתקאותיו החדשות של ווילי פוג", "עכבר העיר ועכבר הכפר", "ממלכת עכברי השן", "מנדוסה", "ד"ש מבסטר", "ארגאי", "פיטר פן ושודדי הים", אונץ' פונץ' שאף עשה קולות ליווי לשיר הפתיחה של התוכנית. "טימותי הולך לבית הספר", "חוש חש והחושחשים" שאף ביצע גם את שיר הפתיחה. "ארתור: סך הכל רוקנרול", "סופר דופר סומוס", "קליפורד", "דורימון", "המטארו", "ארתור", ו"מאיה ומיגל".
בשנים 2005–2006 היה אשל מדבב, מפיק ובמאי של התוכנית "סופר רובוט" ששודרה בערוץ "ג'טיקס". בשנים 2006–2009 שימש אשל כמפיק, במאי ומדבב בתוכנית "בית פוסטר לחברים דמיוניים". בשנת 2006 היה אשל מדבב, מפיק ובמאי בסרט האנימציה "החג המושלם של ארתור". במהלך אותה שנה הוא דיבב הפיק והיה אחראי בימוי התוכנית המצוירת "אגדת הדרקון" שהוקרנה בערוץ הילדים. בשנים 2006–2007 שימש אשל כבמאי מפיק ומדבב בתוכנית "המוטרפים". במהלך אותן שנים, שימש אשל כבמאי מפיק ומדבב בתוכניות "טופו" שעלתה לשידור בערוץ לוגי ו"ויטץ'" שהוקרנה בערוץ ג'טיקס. בשנת 2008 היה אשל הבמאי של התוכנית "הניצוצות של מאור" ששודרה בערוץ ג'טיקס.
בשנת 2007 היה אשל מפיק במאי ומדבב בסרט האנימציה "ארתור: הסרט". בשנת 2008 שימש כמפיק, במאי ומדבב בתוכנית המצוירת "קיקה ובוב" ששודרה בערוץ לוגי. בשנת 2010 היה אשל מפיק במאי ומדבב בסרט האנימציה "בית פוסטר לחברים דמיוניים - מלכת הדמיון".
קובי אשל הוא גם תיירן ועיתונאי אופניים ייחודי, ומכסה את תחום הטורינג במגזין האופניים הישראלי BIKEPANEL. כרוכב טורינג (או Bikepacking), הוא יוצא למסעות ארוכים בעולם, כשכל ציודו על אופניו. את טורו על חצית אירופה, חצית ארצות הברית מחוף לחוף ועוד.
הערות שוליים

↑  מגזין האופניים BIKEPANEL
קטעי היסטוריה

קטעי היסטוריה (בלטינית: Excerpta Historica, אקסרפטה היסטוריקה; ביוונית: ᾽Εκλογαί) או הקטעים הקונסטנטיניים (Excerpta Constantiniana) היא אנתולוגיה יוונית בת 53 כרכים של קטעים מאת לפחות 25 היסטוריונים, שהוזמנה על ידי הקיסר הביזנטי קונסטנטינוס השביעי פורפירוגנטוס (שלט בשנים 945–959), אך כנראה לא הושלמה עד לאחר מותו.
רק שני כרכים שרדו בשלמותם, ובנוסף אליהם שרדו גם פרגמנטים (קטעים) של שלושה כרכים אחרים. ידועים שמותיהם של 21 כרכים נוספים. הכרכים ידועים בדרך כלל בכותרות הלטיניות שלהם, וכך גם הכותרת של כלל הקטעים ("אקסרפטה היסטוריקה").
ייתכן שהיצירה המקורית לא הייתה באמת מבחר של קטעים אלא אנתולוגיה של טקסטים שלמים שסודרו מחדש באופן נושאי. לפי ההקדמה, הפרויקט כלל לקיחת חיבוריהם של היסטוריונים נבחרים וסידור מחדש של הקטעים שלהם לפי נושאים ולא לפי כרונולוגיה. אולם קיימות עדויות לכך שבוצע קיצור, וישנה גם פרשנות.
ההיסטוריון הקדום ביותר שנכלל ב"קטעי היסטוריה" הוא הרודוטוס (המאה ה-5 לפנה"ס) והאחרון הוא גאורגיוס המרטולוס (המאה ה-9 לספירה). בקטעים ששרדו קיים גם חומר שלא נשמר בשום מקום אחר, כולל מבחר מפוליביוס, ניקולאוס איש דמשק, דקסיפוס, אונאפיוס, פריסקוס, פטרוס הפטריקי (אנ'), מננדרוס פרוטקטור ויוחנן מאנטיוכיה. היסטוריונים נוספים שנכללו היו תוקידידס, קסנופון, דיודורוס סיקולוס, דיוניסיוס מהליקרנסוס, יוסף בן מתתיהו, אריאנוס מניקומדיה, יאמבליכוס, אפיאנוס מאלכסנדריה, קסיוס דיו, סוקרטס מקונסטנטינופול, תאודורטוס (אנ') מקירוס (אנ'), סוזומנוס, פילוסטורגיוס, זוסימוס, פרוקופיוס, אגתיאס (אנ') ממירינה (אנ'), תאופילקטוס סימוקאטה, יואנס מלאלס ומלכוס מפילדלפיה (רבת עמון). סדר המחברים בתוך הכרכים אינו מופיע בהתאם להיגיון ברור. לעומת זאת, קטעים של אותו מחבר בתוך כרך, תמיד מוצגים לפי סדר.
רק ארבעה כרכים שרדו, בשלמותם או בחלקם, מבין 53 הכרכים המקוריים. הכרך השלם ששרד הוא Excerpta de legationibus (קטעים על משלחות), המחולק לשני חלקים: Excerpta de legationibus gentium ad Romanos (קטעים על משלחות העמים לרומא) ו- Excerpta de legationibus Romanorum ad gentes (קטעים על משלחות מרומא אל העמים). הכרך המקורי, שנשמר באל אסקוריאל, נשרף ב-1671, אך לא לפני שנעשו ממנו כמה עותקים. באסקוריאל נשמר גם עותק מהמאה ה-16 של Excerpta de insidiis (קטעים על מארבים), עם עותק נוסף מהמאה ה-16 בספרייה הלאומית של צרפת. שני כרכים מקוריים נוספים שרדו בחלקם: ה- Excerpta de virtutibus et vitiis (קטעים על סגולות ומידות טובות) ב-Codex Peirescianus ו-Excerpta de sententiis כפלימפססט בספריית הוותיקן. פולביו אורסיני (אנ') הכין את המהדורה הראשונה של "קטעי היסטוריה" שנדפסה באנטוורפן ב-1582.
מטרת "קטעי היסטוריה" הייתה כמעין מראה לנסיכים (אנ'). מכיוון שהאמינו שהיסטוריה מכילה לקחים מועילים לשליטים, זה נחשב ליתרון לסדר את ההיסטוריה בצורה נושאית, כך שאם קיסר היה מודאג לגבי משלחת קרובה, הוא יוכל לקרוא על כל הדוגמאות של משלחות בהיסטוריה הרומית במקום אחד. מחברי הלקסיקון סודא (שלהי המאה ה-10) השתמשו ב"קטעי היסטוריה" לעיתים קרובות יותר מאשר בחיבורים המקוריים שהקטעים נלקחו מתוכם.
מהדורות

Excerpta Historica iussu imperatoris Constantini Porphyrogeniti Confecta, ed. Ursul Boissevain, Carl de Boor, Theodor Büttner-Wobst, and Anton Roos, 4 vols. Berlin: Weidmann, 1903–1910.
צאלח צאלח

| --- | --- |
 לידה:  1665 ה'תכ"ה צנעא, תימן
 פטירה:  15 בדצמבר 1748 (בגיל 83 בערך) כ"ד בכסלו ה'תק"ט צנעא, תימן
 רבותיו:  מארי שלום צבטאני, מארי משה קטיעי
 תלמידיו:  נכדו מהרי"ץ, מארי דוד משרקי
 שם השושלת:  צאלח
 צאצאים:  מהרי"ץ, מארי אברהם צאלח (בן מהרי"ץ), מארי אברהם צאלח (בן צאלח)
 
מארי צאלח בן יחיא צאלח (מכונה: מהר"ץ, ה'תכ"ה – כ"ד בכסלו ה'תק"ט, 1665 – 15 בדצמבר 1748) היה חכם מחכמי יהדות צנעא במאה ה-18, ודיין בבית הדין הגדול בצנעא.